钦定古今图书集成/明伦汇编/闺媛典/第168卷 > 傅承宠妻徐氏〈俞氏附〉
## 钦定古今图书集成/明伦汇编/闺媛典/第168卷 > 傅承宠妻徐氏〈俞氏附〉

按《萧山县志》：“徐氏，傅承宠妻。承宠未娶，得痫疾，徐父
欲悔之，氏不从，卒归傅承宠，痫益甚，氏调护曲尽。越
六载，宠亡，宠弟承宸方娶俞氏而病瘵六月死，妯娌
共守节。俞氏父怜女少，欲嫁之，俞持刀断发自刃，濒
死父乃止。徐有子德新，俞通经史，常提诲之，有司表
其闾。”